ทองปิดลดลง 5.8 ดอลล์
สัญญาทองคำตลาดนิวยอร์กปิดอ่อนแรงลง5.8 ดอลล์ที่ 1,572.8 ดอลลาร์/ออนซ์ เหตุกังวลเฟดยุติแผนซื้อสินทรัพย์
23 ก.พ. 2556

สัญญาทองคำตลาดนิวยอร์กปิดอ่อนแรงลง5.8 ดอลล์ที่ 1,572.8 ดอลลาร์/ออนซ์ เหตุกังวลเฟดยุติแผนซื้อสินทรัพย์
สัญญาทองคำตลาด COMEX (Commodity Exchange) ส่งมอบเดือนเม.ย.ปิดลดลง 5.8 ดอลลาร์ หรือ 0.37% ที่ 1,572.8 ดอลลาร์/ออนซ์ 
เหตุผลที่ทำให้ราคาโลหะมีค่าร่วงลงก็คือปัจจัยทางเทคนิค ขณะที่การตีความรายงานการประชุมเดือนม.ค.ของเฟดก็เป็นสาเหตุหนึ่งที่ถ่วงราคาทองลง
รายงานการประชุมเดือนม.ค.ของคณะกรรมการนโยบายการเงินของเฟด (FOMC) ที่มีการเปิดเผยในสัปดาห์นี้ ได้จุดปะทุความวิตกที่ว่าเฟดจะยุติแผนการซื้อสินทรัพย์ครั้งใหญ่เร็วกว่าที่คาด ซึ่งนั่นจะสกัดแรงงหนุนสำหรับราคาทองในฐานะแหล่งประกันความเสี่ยงจากเงินเฟ้อ